****

**ΕΛΛΗΝΙΚΗ ΔΗΜΟΚΡΑΤΙΑΚαλλιθέα: 19/12/2024**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ Αριθ. Πρωτ : 65800/20-12-2024**

**ΔΙΕΥΘΥΝΣΗ : ΚΟΙΝΩΝΙΚΗΣ ΠΟΛΙΤΙΚΗΣ**

**ΓΡΑΦΕΊΟ ΑΝ/ΤΡΙΑΣ ΠΡΟΙΣΤΑΜΕΝΗΣ ΔΙΕΥΘΥΝΣΗΣ**

**Π Ρ Ο Σ ΤΗΛΕΦΩΝΟ : 2132101253 Τον κ. Πρόεδρο του Δ.Σ. Καλλιθέας**

**EMAIL : f.theodosopoulou@kallithea.gr**

ΘΕΜΑ: **Έγκριση συνδιοργάνωσης του Διευρυμένου Κέντρου Κοινότητας του Δήμου Καλλιθέας και του Skywalker.gr, της δράσης “JobDay”**

Παρακαλούμε, κατά την προσεχή συνεδρίαση του Δημοτικού Συμβουλίου, να συμπεριλάβετε και τo θέμα: **: Έγκριση συνδιοργάνωσης του Διευρυμένου Κέντρου Κοινότητας του Δήμου Καλλιθέας και του Skywalker.gr, της δράσης “JobDay”**.

Συγκεκριμένα το Διευρυμένο Κέντρο Κοινότητας [Κεντρική Δομή και Παράρτημα Ένταξης Μεταναστών], πραγματοποιεί από την ίδρυσή του το 2018, δράσεις πληροφόρησης και βελτίωσης των δεξιοτήτων των ανέργων της πόλης μας, όπως ατομική συμβουλευτική, διαμόρφωση βιογραφικών, ενημέρωσης για προκηρύξεις δημοσίου τομέα κ.α.

Στην κατεύθυνση της ανάπτυξης συνεργατικών δράσεων που θα αφορούν μεγαλύτερο αριθμό ωφελούμενων, προτείνουμε την συνδιοργάνωση μεταξύ του Διευρυμένου Κέντρου Κοινότητας και του Skywalker.gr, της δράσης «JobDay”.

ToSkywalker.gr δημιουργήθηκε το 1999 και αποτελεί την πρώτη ιστοσελίδα εύρεσης εργασίας στην Ελλάδα. Επιτρέπει την πρόσβαση των ενδιαφερόμενων σε αγγελίες και εργαλεία εργασιακής διαχείρισης όπως τη δυνατότητα ανάρτησης βιογραφικού σημειώματος σε βάση δεδομένων προσβάσιμη σε εταιρίες και χώρους εργασίας.

Από το 2015 ο Skywalker.gr συνεργάζεται στενά με δήμους και άλλους φορείς διοργανώνοντας από κοινού δράσεις «JobDay”. Ενδεικτικά αναφέρουμε συνεργασία με τουλάχιστον 35 Δήμους όπως ο Δ. Θεσσαλονίκης, Δ. Αχαρνών, Δ. Παπάγου-Χολαργού, Δ. Δάφνης-Υμηττού, Δ. Ν. Σμύρνης κ.α. καθώς και άλλους φορείς όπως το ΚΕΘΕΑ.

Η δράση «JobDay” στοχεύει στην ανάπτυξη δεξιοτήτων στους συμμετέχοντες προκειμένου να ανταποκριθούν με περισσότερη επιτυχία στις αναζητήσεις εργασίας, μέσα από την παρακολούθηση θεματικών workshops.

Ενδεικτικά το πρόγραμμα της προτεινόμενης δράσης στο δήμο μας θα έχει την εξής θεματολογία:

1. Τεχνικές αναζήτησης εγγασίας
2. Σύνταξη Βιογραφικού σημειώματος
3. “Tips” συνέντευξης με εργοδότη

Τα θέματα θα εισηγηθούν εξουσιοδοτημένοι εργασιακοί σύμβουλοι του Skywalker.gr ενώ υπάρχει η δυνατότητα ένα ή περισσότερα από αυτά , κατόπιν συνεννόησης, να εισηγηθούν ειδικοί σύμβουλοι του ΙΝΕ της ΓΣΕΕ.

Η εν λόγω δράση θα πραγματοποιηθεί στις 27 Μαρτίου 2025 στην αίθουσα Δημοτικού Συμβουλίου Καλλιθέας, με ανώτερο αριθμό συμμετεχόντων τα 30 άτομα.

Η διοργάνωση της δράσης δεν θα επιβαρύνει οικονομικά τον προϋπολογισμό του Δήμου πέραν του κόστους καφέ/αναψυκτικών & εδεσμάτων που θα βαρύνει ΚΑΕ της χρηματοδοτούμενης Πράξης ΕΣΠΑ με τίτλο «Διευρυμένο Κέντρο Κοινότητας [Κεντρική Δομή και ΚΕΜ] στο Δήμο Καλλιθέας», στον υπό έγκριση προϋπολογισμό οικ. έτους 2025.

Ο ΑΝΤΙΔΗΜΑΡΧΟΣ ΥΓΕΙΑΣ, ΚΟΙΝ. ΠΟΛΙΤΙΚΗΣ & Πρόνοιας

ΝΙΚΟΛΑΟΣ ΓΙΑΤΡΑΣ

Εσωτερική Διανομή

- Γρ. Δημάρχου

- Γρ. Γεν. Γραμματέα

-Γραφ. Αντιδημάρχου κ. Γιατρά

-Δ/νση Κοιν. Πολιτικής

-Δ/νση Ο.Υ.

-Τμήμα Πρόνοιας

-Κέντρο Κοινότητας